b'\n_START_ARTICLE_\nMarkku Salminen (kirkkoherra)\n_START_PARAGRAPH_\nMarkku Salminen (s. 31. joulukuuta 1961 Kuusankoski) on vuodesta 2009 toiminut Helsingin ortodoksisen seurakunnan kirkkoherrana._NEWLINE_Salminen on suorittanut pappiskandidaatin tutkinnon Suomen ortodoksisessa pappisseminaarissa vuonna 1988, jona vuonna h\xc3\xa4net my\xc3\xb6s vihittiin papiksi, ja teologian maisterin tutkinnon Joensuun yliopistossa vuonna 2004. H\xc3\xa4n on toiminut Tukholman suomalaisen ortodoksisen seurakunnan kirkkoherrana vuosina 1992\xe2\x80\x931997 ja Helsingin ortodoksisen seurakunnan toisena pappina vuosina 1997\xe2\x80\x932008, jolloin h\xc3\xa4n vastasi seurakunnan diakoniaty\xc3\xb6n johtamisesta. Salminen on kouluttautunut my\xc3\xb6s ty\xc3\xb6nohjaaksi ja h\xc3\xa4nell\xc3\xa4 on my\xc3\xb6s merkonomin koulutus._NEWLINE_Salminen on toiminut Suomen ortodoksisen kirkon kirkolliskokousedustajana 10 vuotta ja kirkollishallituksen kollegion j\xc3\xa4senen\xc3\xa4 kolme vuotta (vuoteen 2008 menness\xc3\xa4). H\xc3\xa4n on my\xc3\xb6s hoitanut useita keskeisi\xc3\xa4 luottamusteht\xc3\xa4vi\xc3\xa4 kirkollisissa j\xc3\xa4rjest\xc3\xb6iss\xc3\xa4._NEWLINE_Is\xc3\xa4 Markku on naimisissa ja h\xc3\xa4nell\xc3\xa4 on vaimonsa Ullan kanssa kolme lasta.'